Bestjobs: După ani de boom, joburile în IT se reduc semnificativ
În 2024, piața muncii a fost marcată de o reducere a ofertei de locuri de muncă comparativ cu 2023 și 2022, reflectând provocările economice globale și tendința companiilor de a optimiza costurile, după ani de expansiune și recrutări masive în toate domeniile, potrivit raportului Bestjobs. Cu un total 270.000 de locuri de muncă disponibile în acest an, cele mai mari reduceri în volumele de joburi au fost observate în sectorul IT and C (-21%), urmat de Producție/Logistică (-7%) și Financiar/Contabilitate (-6%). Totuși, domeniile Inginerie, Construcții și Retail și-au menținut oferte similare cu cele din anul precedent. Domeniile cu cele mai multe oportunități de angajare au fost Vânzările, care au reprezentat 23% din totalul joburilor active pe bestjobs, urmate de Financiar/Contabilitate (10%), Inginerie (9%), Producție/Logistică (8%) și Construcții/Instalații (8%). Oferta de locuri de muncă a fost concentrată în jurul orașelor mari, județele cu cele mai multe joburi fiind București and Ilfov, urmate de Timiș, Brașov, Cluj și Prahova.